בין השנים 2003–2015 שיחק גרסיה עבור נבחרת פוארטו ריקו בכדורסל. בשנת 2003 זכה עם נבחרתו במדליית הכסף במשחקים הפאן-אמריקאיים, ובשנים הבאות זכה עמה גם במדליית ארד (2008) וזהב (2012) בטורניר הסנטרובאסקט, ובמדליית ארד בטורניר אליפות האמריקות בכדורסל (2011). כמו כן השתתף בגביע העולם בכדורסל 2014, בו סיימה פוארטו ריקו במקום ה-19. לאורך הטורניר הצטיין גרסיה עם ממוצע של 17.6 נקודות בממוצע למשחק, כולל תצוגה של 29 נקודות במשחק מול נבחרת ניו זילנד.